**I Z V J E Š T A J**

**s prvog sastanka Projektnog tima**

**održanog u Podgorici, 11. i 12.12.2019. godine**

Na sastanku su učestvovali sljedeći ***članovi Projektnog tima***: **Nevena Čabrilo**, Zavod za školstvo i nacionalni projektni koordinator; **Milena Roganović**, **Ministarstvo prosvjete** i projektni menadžer projektne kancelarije za implementaciju programa IPA II i korisničke ustanove; **Arijana Nikolić**, Ministarstvo prosvjete, **Zora Bogićević**, Ministarstvo prosvjete, **Branka Kankaraš**, Ministarstvo prosvjete; **Radovan Ognjanović**, Zavod za školstvo; **Nataša Gazivoda**, Zavod za školstvo, **Radoje Novović**, Zavod za školstvo; **Sandra Brkanović**, Centar za stručno obrazovanje, **Dušica Marković**, **Tijana Vujošević** i **Dragana Nenadović**, Ispitni centar Crne Gore (umjesto odsutne Zorice Minić); **Žarko Pavićević**, Prirodno-matematički fakultet Univerziteta Crne Gore; **Božidar Popović**, Prirodno-matematički fakultet Univerziteta Crne Gore; **Dijana Vučković**, Filozofski fakultet Univerziteta Crne Gore; **Zdravko Božić**, Filološki fakultet Univerziteta Crne Gore; **Tijana Stanković**, Agencija za kontrolu kvaliteta u visokom obrazovanju i **Milica Kavedžić**, Agencija za kontrolu kvaliteta u visokom obrazovanju (drugi dan, zamjena umjesto odsutne Tijane Stanković); ***članovi ekspertskog tima***: **Boris Ćurković**, vođa tima; **Maja Jukić**, ključna stručnjakinja za obuku nastavnika; **Ljubica Špirić**, viši kratkoročni stručnjak za razvoj kurikuluma i obuku nastavnika i **Bojana Živković**, menadžerka projektne kancelarije.

Sastanak je počeo u 8.00 sati uvodnom sesijom na kojoj su se predstavili članova Projektnog tima i članovi ekspertskog tima. Boris Ćurković je predstavio Projekat, navodeći aktivnosti iz početnog izvještaja i prijedloge za metodologiju njihove implementacije. Nakon toga izloženi su zadaci Projektnog tima i diskutovalo se o načinu rada. Kroz kratku radionicu članovi Projektnog tima iznijeli su očekivanja od Projektnog tima i od prvoga sastanka.

Na drugoj sesiji je Boris Ćurković prezentovao EU referentni okvir ključnih kompetencija za cjeloživotno učenje (2018), nakon čega su iznesena iskustva u sprovođenju Referentnog okvira u državama iz okruženja. Ljubica Špirić je prezentirala isksutva iz Srbije, Boris Ćurković iskustva iz Bosne i Hercegovine, a Maja Jukić iskustva iz Hrvatske. Prezentacije su inspirisale diskusiju o poteškoćama u realizaciji ključnih kompetencija, te razlikama u konceptima ključnih kompetencija, transfrezalnih vještina i metoda aktivnog učenja.

Razvoj ključnih kompetencija u Crnoj Gori prezentirale su Zora Bogićević i Sandra Brkanović, koje su se fokusirale na razvoj ključnih kompetencija u stručnom obrazovanju i obrazovanju odraslih, te Nevena Čabrilo koja je prezentirala razvoj ključnih kompetencija u opštem obrazovanju. Istaknuto je da se ključne komptencije razvijaju od 2009. godine, te da su u srednjam stručnom obrazovanju u cjelosti ušle u sistem (zakoni, strategije, metodološka uputstva, nastavni planovi i programi). O njima se redovno izvještava u okviru Nacionalnih izvještaja po Zaključcima iz Rige (ključne kompetencije su jedno od pet prioritenih područja Evropskog kopenhaškog procesa za period 2015. - 2020, i države izvještavaju o napretku), a one su u cjelosti integrisane u nove modularne programe srednjeg stručnog

obrazovanja, što je, koristeći konkretne primjere, prezentirala Sandra Brkanović. Nevena Čabrilo je istaknula da su u opštem obrazovanju ključne komptenecije ušle u sistem kroz međupredmetne teme za održivi razvoj (odobrene od strane Nacionalnog savjeta za obrazovanje), te kroz programe razvoja socijalnih i emocionalnih vještina. Međupredmetne teme su postale dio predmetnih programa, a u prethodnim godinama su sprovođene brojne obuke nastavnika.

Prvog dana je Projektni tim završio s radom u 15.30 sati sumiranjem prezentiranih informacija. Drugi dan je započeo u 9.00 sati sesijom na kojoj je detaljno analiziran EU referentni okvir ključnih kompetencija za cjeloživotno učenje iz 2018. godine. Nakon toga su kroz grupni rad i zajedničku diskusiju članovi Projektnog tima započeli rad na razvoju Crnogorskog okvirnog programa ključnih kompetencija.

Doneseni su sljedeći **zaključci**:

1. Crnogorski okvir ključnih kompetencija će razvijati na bazi EU referentnog okvira, te će imati osam ključnih kompetencija:
   1. Kompetencija pismenosti,
   2. Višejezična komptenecija,
   3. Matematička kompetencija i kompetencija u nauci, tehnologiji i inženjerstvu,
   4. Digitalna kompetencija,
   5. Lična i socijalna kompetencija te kompetencija učenja kako učiti,
   6. Građanska kompetencija,
   7. Preduzetnička kompetencija,
   8. Kompetencija kulturne svijesti i izražavanja.

Članovi Projektnog tima su razmotrili i potrebu da se uvede i deveta ključna kompetencija – kompetencija održivog razvoja, uzimajući u obzir značaj održivog razvoja na globalnom i nacionalnom nivou, kao i činjenicu da je kroz međupredmetne teme održivi razvoj već ušao u sistem opšteg obrazovanja. Preovladalo je mišljenje da su sve identifikovane kompetencije u funkciji održivog razvoja, te da su, jednako kao i u EU referentnom okviru, svi elementi održivog razvoja „pokriveni“ kroz utvrđenih osam kompetencija. Konačnu odluku o uvođenju devete ključne kompetencije članovi Projektnog tima će donijeti na idućem sastanku, a do tada će se svi članovi detaljno upoznati s dokumentom Obrazovanje za održivi razvoj – međupredmetna oblast u predmetnim programima – osnovna škola (Nacionalni savjet za obrazovanje, 2014.), kojeg će menadžerka projektne kancelarije po okončanju sastanka dostaviti svim članovima Projektnog tima.

1. Crnogorski okvir ključnih kompetencija će biti usvojen i predstavljen dokumentom **Crnogorski okvirni program ključnih kompetencija** koji će imati sljedeću strukturu:
   * **Uvodni dio** kojim će se predstaviti okvir, koncept ključnih kompetencija evropski i crnogorski razvoj ključnih kompetencija, ciljevi programa i principi;
   * **Ključne kompetencije** – u ovome poglavlju biće predstavljene svaka od osam ključnih kompetencija, i za svaku će biti data definicija (u načelu preuzeta iz EU referentnog okvira), te ishodi za kraj svakog od sljedećih obrazovnih nivoa: predškolsko obrazovanje, ISCED 1, ISCED 2, srednje obrazovanje i visoko obrazovanje.
   * **Implemnetacija** – ovo poglavlje će dati okvirno metode implementacije i smjernice kako će ključne kompetencije ući u sisteme formalnog obrazovanja.
2. Načelno se utvrđuju sljedeći ciljevi i principi okvirnog programa:
   * Ciljevi:
     1. Povećanje kvaliteta obrazovanja, osposobljavanja i cjeloživotnog učenja kako bi svaki pojedinac mogao u cjelosti učestvovati u društvu i uspješno se kretati na tržištu rada, te sticati vještine i kompetencije potrebne za lično ispunjenje, zdravlje, zapošljivost i socijalnu uključenost;
     2. Podržavanje razvoja nastavnog osoblja kao centralnog dijela obrazovnog sistema kako bi bilo spremno istražiti i primijeniti nove načine učenja za društvo koje je sve mobilnije i sve se više oslanja na digitalnu tehnologiju;
     3. Unapređenje obrazovnog sistema Crne Gore i korišćenje punog potencijala obrazovanja kao pokretača otvaranja novih radnih mjesta, postizanja socijalne pravde i aktivnog građanstva;
     4. Razvijati evropsku dimenziju obrazovanja, osposobljavanja i cjeloživotnog učenja;
   * Principi:
     1. Okvir ključnih komptenecija relevantan za obrazovni sistem Crne Gore u cjelosti je zasnovan na EU referentnom okviru ključnih kompetencija za cjeloživotno učenje i sastoji se od osam ključnih kompetncija prilagođenih specifičnostima obrazovnog sistema Crne Gore;
     2. Obezbijediti dostupnost ključnih kompetencija svakom pojedincu;
     3. Uvažiti dosadašnji razvoj ključnih kompetencija u obrazovnom sistemu Crne Gore;
     4. Definisati instrumente i procedure za implementaciju;
     5. Rukovoditi se principima: svoubuhvatnosti, naučnosti, primjenljivosti, transparentnosti i razumljivosti (preciznost, jasnoća).

Na bazi ovako utvrđenih načelnih ciljeva i principa, te iznijetih koncepata i dostignuća prezentiranih na prvom danu radionice, tim stručnjaka će sačiniti nacrt uvodnog dijela Okvirnog programa, te ga podijeliti sa članovima Projektnog tima. Na idućem sastanku taj inicijalni nacrt će biti detaljno razmotren.

1. Svaka od 8 identifikovanih ključnih kompetencija će u Okvirnom programu biti predstavljena kroz definiciju (preuzeti iz EU referentnog okvira, odstupiti samo u slučaju značajnih nacionalnih specifičnosti), te ishode učenja koje treba definisati krupno (za kraj obrazovnog ciklusa), na bazi opisa znanja, vještina i stavova datih za svaku od kompetencija iz EU referentnoog okvira. Pri tome treba takođe uzeti u obzir razvijene metodologije za digitalnu kompetenciju, preduzetničko učenje (za razvoj ishoda za preduzetničku kompetenciju), za građansku kompetenciju, te međupredmetnih tema za održivi razvoj (zdravi stilovi života, dijelom i za STEM kompetenciju). Prilikom razvoja ishoda učenja treba uzeti u obzir da za svaki nivo budu sadržani ishodi znanja, vještina i stavova, ali ih prezentirati u tabeli integrativno. Treba imati na umu da će se vrednovanje vršiti isključivo formativno. Ishodi učenja će se definisati za sljedeće obrazovne nivoe:
   * Predškolsko obrazovanje – za ovaj nivo dati ciljeve, opisno;
   * ISCED 1 (razredna nastava u osnovnom obrazovanju);
   * ISCED 2 (predmetna nastava u srednjem obrazovanju);
   * Srednje obrazovanje;
   * Visoko obrazovanje – za ovaj nivo dati opisno.

Osim definicije i ishoda učenja, potrebno je dati i didaktičke preporuke za realizaciju kompetencije u nastavi.

Svaka od kompetencija biće predstavljena u sljedećoj tabeli:

|  |  |
| --- | --- |
| Naziv kompetencije |  |
| Definicija |  |
| Ciljevi za predškolsko obrazovanje: |  |
| Ishodi za ISCED 1 |  |
| Ishodi za ISCED 2 |  |
| Ishodi za srednje obrazovanje |  |
| Ciljevi za visoko obrazovanje |  |
| Didaktičke preporuke i smjernice: |  |

1. Ciljeve i ishode učinja po obrazovnim nivoima za svaku od 8 ključnih kompetencija će izraditi radne grupe, i to ukupno 4 radne grupe – po jedna za dvije kompetencije. Nominaciju članova radnih grupa obavit će nadležne institucije, a njihova struktura se utvrđuje kako slijedi:
   * **Radna grupa za kompetenciju pismenosti i višejezičnu kompetenciju:**
     1. Savjetnik Zavoda za školstvo za crnogorski jezik,
     2. Savjetnik Zavoda za školstvo za engleski jezik,
     3. Savjetnik Ispitnog centra za crnogorski jezik,
     4. Savjetnik Ispitnog centra za engleski jezik,
     5. Nastavnik Filozofskog fakulteta (odsjek razredna nastava ili pedagogija),
     6. Nastavnik Filološkog fakulteta (odsjek crnogorski jezik),
     7. Nastavnik Filološkog fakulteta (jedan od odsjeka za strani jezik),
     8. Nastavnik razredne nastave iz osnovne škole – nominacija Zavoda za školstvo,
     9. Nastavnik predmetne nastave iz osnovne škole – engleski jezik – nominacija Zavoda za školstvo,
     10. Nastavnik gimnazije – crnogorski jezik – nominacija Zavoda za školstvo,
     11. Nastavnik srednje stručne škole – engleski jezik– nominacija Centra za stručno obrazovanje.
   * **Radna grupa za matematičku kompetencija, kompetencija u nauci, tehnologiji i inženjerstvu, te digitalnu kompetenciju:**
     1. Savjetnik Zavoda za školstvo za hemiju,
     2. Savjetnik zavoda za školstvo za fiziku,
     3. Savjetnik zavoda za školstvo za biologiju,
     4. Savjetnik Ispitnog centra za matematiku,
     5. Savjetnik u Centru za stručno obrazovanje (inženjering),
     6. Nastavnik Prirodno-matematičkog fakulteta (matematika),
     7. Nastavnik Prirodno-matematičkog fakulteta (fizika),
     8. Nastavnik Filozofskog fakulteta (odjske za predškolski odgoj i obrazovanje),
     9. Nastavnik razredne nastave iz osnovne škole – nominacija Zavoda za školstvo,
     10. Nastavnik predmetne nastave iz osnovne škole – informatika – nominacija Zavoda za školstvo,
     11. Nastavnik predmetne nastave iz osnovne škole – biologija – nominacija Zavoda za školstvo,
     12. Nastavnik gimnazije – nominacija Zavoda za školstvo,
     13. Nastavnik srednje stručne škole – stručni predmeti – inženjerstvo – nominacija Centra za stručno obrazovanje.
   * **Radna grupa za preduzetničku kompetenciju, i ličnu i socijalnu kompetencija te kompetenciju učenja kako učiti:**
     1. Ministarstvo prosvjete
     2. Savjetnik Zavoda za školstvo (socijalne i emocionalne vještine),
     3. Savjetnik Zavoda za školstvo (razvoj kurikuluma),
     4. Savjetnik Zavoda za školstvo (poduzetničko učenje),
     5. Savjetnik Centra za stručno obrazovanje (preduzetničko učenje),
     6. Nastavnik Filozofskog fakulteta (psihologija, karijerna orijentacija),
     7. Nastavnik predmetne nastave iz osnovne škole – nominacija Zavoda za školstvo,
     8. Nastavnik srednje stručne škole – stručni predmeti – nominacija Centra za stručno obrazovanje,
     9. Nastavnik srednje stručne škole – opšteobrazovni predmeti – nominacija Zavoda za školstvo.
   * **Radna grupa za građansku kompetenciju i kompetenciju kulturne svijesti i izražavanja:**
     1. Savjetnik Zavoda za školstvo (građanski odgoj),
     2. Savjetnik Zavoda za školstvo za muzički odgoj,
     3. Nastavnik Filozofskog fakulteta (odsjek razredna nastava),
     4. Nastavnik razredne nastave iz osnovne škole – nominacija Zavoda za školstvo,
     5. Nastavnik predmetne nastave iz osnovne škole – nominacija Zavoda za školstvo,
     6. Nastavnik srednje stručne škole – opšteobrazovni predmeti – nominacija Zavoda za školstvo,
     7. Nastavnik gimnazije – nominacija Zavoda za školstvo,
     8. Nastavnik srednje stručne škole – stručni moduli iz oblasti sociologije ili filozofije – nominacija Centra za stručno obrazovanje,
     9. Nastavnik srednje umjetničke škole – nominacija Centra za stručno obrazovanje.

Zahtjev za nominaciju članova radnih grupa poslaće Projektna kancelarija naznačenim institucijama. Utvrđuje se **načelni profil (kriterij za odabir)** člana radne grupe:

* Iskustvo u razvoju nastavnih planova i programa,
* Poznavanje koncepta ishoda učenja (Blumova taksonomija, nastava bazirana na ishodima, ispitivanje bazirano na ishodima i sl.),
* Poželjno iskustvo u projektima,
* Dobre interpersonalne vještine, posebno vještina rada u timu.

Prvi sastanak radnih grupa održat će se 22. i 23. januara 2020. godine u Budvi.

1. Projektni tim je raspravljao o metodama implementacije ključnih kompetencija u sve nivoe formalnog obrazovanja. Utvrđena su sljedeća načela:
   * Slijediti preporuke EU referentnog okvira;
   * Pokriti sve nivoe obrazovanja kroz preporuke i smjernice;
   * Koristiti različite metode rada u nastavi (kroz predmete, međupredmetno, projektno, van-nastavno);
   * Pružiti snažnu podršku nastavnicima kroz kontinuirani profesionalni razvoj s fokusiranim obukama;
   * Definistai procjenu i vrednovanje.

Na zaključnoj sesiji Projektni tim se bavi organizacijskim pitanjima. Prezentirane su naredne aktivnosti:

* Prva radionica za službenike za osiguranje kvaliteta (nadzornike) Zavoda za školstvo i Centra za stručno obrazovanje o ključnim kompetencijama, s fokusom na razvoj protokola za praćenje ključnih kompetencija u osnovnom i srednjem obrazovanju – planirana za 15. i 16. januar 2020. godine u Podgorici (Zavod za školstvo);
* Sastanak radnih grupa za razvoj kompetencija – 22. i 23. januar 2020. godine Budva;
* Naredni sastanak Projektnog tima – 23. i 24. januar 2020. godine Budva;
* Razgovaralo se i o studijskoj posjeti u Poljsku u posljednjoj sedmici februara 2020. godine. Predstavljena je lista institucija koje se mogu posjetiti koju je pripremio IBE – Institut za istraživanje obrazovanja iz Poljske, član EPRD konzorcijuma. Članovi Projektnog tima su se saglasili s listom institucija.

Sastank je završio 12. decembra 2019. godine u 16.30 sati.

Izvještaj sačinio: Boris Ćurković, vođa tima i ključni stručnjak za realizaciju Komponente 1