

Projekat implementira

Konzorcijum EPRD

Program EU i CG za zapošljavanje, obrazovanje i socijalnu zaštitu



**Zapisnik sa Prvog sastanka Upravnog odbora**

Prvi sastanak Upravnog odbora Projekta kofinansiranog od strane Evropske unije *Integracija ključnih kompetencija u obrazovni sistem Crne Gore*, održan je u prostorijama Ministarstva prosvjete Crne Gore 13. novembra 2019. godine sa početkom u 12.00 sati. Sljedeći učesnici prisustvovali su ovom sastanku:

1. Jadranka Milić, Delegacija EU u Crnoj Gori,
2. Jelena Vujadinović, Ministarstvo finansija, Direktorat za finansiranje i ugovaranje sredstava EU pomoći,
3. Arijana Nikolić Vučinić, Ministarstvo prosvjete Crne Gore,
4. Rešad Sijarić, Zavod za školstvo Crne Gore,
5. Duško Rajković, Centar za stručno obrazovanje Crne Gore,
6. Dragana Dmitrović , Ispitni centar Crne Gore,
7. Milena Roganović, Ministarstvo prosvjete Crne Gore,
8. Sanja Jančić Rašović, Prirodno-matematički fakultet Univerziteta Crne Gore,
9. Biljana Maslovarić, Filozofski fakultet Univerziteta Crne Gore,
10. Goran Barović, Filozofski fakultet Univerziteta Crne Gore,
11. Tatjana Jovović, Filološki fakultet Univerziteta Crne Gore,
12. Srđa Popović, Agencija za kontrolu i obezbjeđenje kvaliteta visokog obrazovanja,
13. Arta Ljuljanović, Direkcija za programiranje i nadgledanje instrumenata pretpristupne podrške EU
14. Karol Rudni, EPRD
15. Karolina Pleh, EPRD
16. Boris Ćurković, vođa tima i ključni stručnjak 1
17. Bojana Živković, menadžerka projektne kancelarije

Sastankom je predsjedavala **Arijana Nikolić Vučinić**. Nakon što je pozdravila sve u ime Ministarstva prosvjete Crne Gore, predsjedavajuća je konstatovala da su sastanku pristupili svi pozvani članovi ili njihove zamjene, te da su prisutni predstavnici svih institucija uključenih u Projekat, čime su se stekli uslovi za pravovaljan rad. Takođe je predstavila Dnevni red:

1. Prezentacija Izvještaja početne faze,
2. Diskusija i usvajanje Izvještaja,

Nakon usvajanja dnevnog reda, predsjedavajuća je uvodno ukratko predstavila projekat naglasivši da će projekat trajati dvije godine, sa ukupnim budžetom od € 939.779,70 sa ciljem unapređenje ključnih kompetencija u crnogorskom obrazovanju.

**Ad 1. Boris Ćurković** je predstavio Izvještaj početne faze, prezentirajući strukturu Izvještaja, te dajući osnovne informacije o Projektu, uključivo opšte i specifične ciljeve. U prvom dijelu izlaganja on je predstavio početnu situaciju i analizu stanja koju je obavio projektni tim tokom početne faze Projekta, posebno u oblastima dosadašnjih postignuća u integraciji ključnih kompetencija u obrazovni sistem, razvoj kurikuluma, osiguranje kvalitete, te početnog obrazovanja i kontinuiranog profesionalnog razvoja nastavnika. Predstavljene su i osnove metodologije implementacije. U drugom dijelu izlaganja detaljno su prezentovane sve projektne aktivnosti po pet priojektnih komponenti:

1. Razvoj ključnih politika i okvirnih dokumenata
2. Razvoj kurikuluma – Izrada i pregled obrazovnih programa, smjernica i kriterija ocjenjivanja
3. Obuka nastavnika (inicijalna i kontinuirani profesionalni razvoj) o ključnim kompetencijama i STEM-u
4. Osiguranje kvalitete
5. Analiza ulaznih parametara, procesa i izlaza za STEM

Ujedno je predstavljen i Izvještaj o početnoj fazi projekta kojim su sumirani svi inputi dobijeni putem sastanaka i posjeta svim institucijama korisnicama. Svi učesnici sastanka su imali priliku da Izvještaj dobiju putem imejla i daju svoj doprinos istom. Ministarstvo prosvjete, Ispitni centar, Zavod za školstvo i CFCU su poslali svoje inpute koje su uvršteni u sami Izvještaj.

Boris Ćurković je podvukao generalni utisak tima na projektu a to je da je značajno lakše raditi kada postoji uspostavljen sistem, kao što je slučaj u Crnoj Gori, pa se projektne aktivnosti nadovezuju na razvoj postojećeg sistema.

**Ad 2.** Diskusija se odvijala tokom i poslije prezentacije vođe tima i ključnog stručnjaka 1. **Duško Rajković** iz Centra za stručno obrazovanje naglasio je značaj timskog rada između nastavnika stručnih i opštih predmeta i da treba obratiti pažnju da ne dođe do podjele među nastavnicima.

**Biljana Maslovarić** sa Filozofskog fakulteta UCG pomenula je već postojeće aktivnosti Fakulteta koje bi se mogle izuzetno dobro uklopiti i predviđene aktivnosti projekta vezane za obuku nastavnika. Pedagoški centar već ima licencirani program pod nazivom Univerzalne metode za iniciranje mekih vještina koji je primenjiv na svim nivpoima obrazovanja.

**Rešad Sijarić** iz Zavoda za školstvo naglasio je veliku potrebu u sistemu osiguranje kvaliteta u obrazovanju koja se odnosi na eksterne evaluatore i omogućavanje širenja broja eksternih evaluatora kroz projektne aktivnosti.

**Zora Bogićević** iz Ministarstva prosvjete naglasila je značaj ovog projekta, kao i značaj u međuinstitucijalnoj saradnji. Trenutna situacija u Crnoj Gori je povoljan imajući u vidu da postoje relevantni dokuemnti, zakoni, ishodi učenja, kao i da se desila reforma osnovnog obrazobanja, što sve ukupno daje dobru podlogu da se ovaj projekat, izvrsno napisan, sporevede s velikim uspjehom.

**Dragana Dmitrović** iz Ispitnog centra govorila je o značaju koji će projekat imati u vezi sa psihometrijom i na koji način će projektne aktivnosti uticati na proces nacionalnog testiranja. Ujedno je predložila da se savjetnici iz Ispintog centra uključe u obuku nastavnika čemu bi prethodila akreditacija savjetnika.

Sastanak je završen u 13.30 časova usvajanjem Izvejštaja o početnoj fazi časova.

Ovaj zapisnik je sačinila Bojana Živković, menadžerka Projektne kancelarije.