**I Z V J E Š T A J**

**s drugog sastanka Projektnog tima (proširenog članovima Radne grupe za STEM i digitalnu kompetnciju)**

**održanog u Budvi, 23. i 24.1.2020. godine**

Na sastanku su učestvovali sljedeći ***članovi Projektnog tima***: **Nevena Čabrilo**, Zavod za školstvo i nacionalni projektni koordinator; **Milena Roganović**, Ministarstvo prosvjete i projektni menadžer projektne kancelarije za implementaciju programa IPA II i korisničke ustanove; **Ivana Mrvaljević**, Ministarstvo prosvjete (umjesto odsutne Arijane Vučinić), **Zora Bogićević**, Ministarstvo prosvjete, **Branka Kankaraš**, Ministarstvo prosvjete; **Radovan Popović**, Zavod za školstvo; **Radovan Ognjanović**, Zavod za školstvo; **Nataša Gazivoda**, Zavod za školstvo, **Radoje Novović**, Zavod za školstvo; **Sandra Brkanović**, Centar za stručno obrazovanje, **Zorica Minić**, Ispitni centar Crne Gore (umjesto odsutne Zorice Minić); **Žarko Pavićević**, Prirodno-matematički fakultet Univerziteta Crne Gore; **Sanja Jančić Rašović**, Prirodno-matematički fakultet Univerziteta Crne Gore; **Dijana Vučković**, Filozofski fakultet Univerziteta Crne Gore; **Dušanka Popović**, nastavnica Filološkog fakulteta Univerziteta Crne Gore (umjesto odsutnog Zdravka Babića); **Milica Kavedžić**, Agencija za kontrolu kvaliteta u visokom obrazovanju); **članovi Radne grupe za STEM i digitalnu kompetenciju:Vidosava Kašćelan**, savjetnica Zavoda za školstvo; **Božidar Popović**, nastavnik Prirodno-matematičkog fakulteta Univerziteta Crne Gore, Odsjek matematika; **Mira Vučeljić,** nastavnica Prirodno-matematičkog fakulteta Univerziteta Crne Gore, Odjsek fizika; **Milica Radusinović**, nastavnica razredne nastave iz osnovne škole – nominacija Zavoda za školstvo; **Bogić Gligorović**, nastavnik biologije u osnovnoj školi – nominacija Zavoda za školstvo; **Dušanak Popović**, nastavnica informatike u osnovnoj školi – nominacija Zavoda za školstvo; Biljana Krivokapić **Gordana Tasić**, nastavnica grupe modula iz oblasti inženjerstva i IT Srednje elektrotehničke škole „Vaso Aligrudić“ Podgorica, nominacija Centra za stručno obrazovanje. Osim članova Projektnog tima i Radne grupe za STEM i digitalnu kompetenciju, sastanku su prisutvovali i **Rešad Sijerić**, direktor Zavoda za Školstvo, te **Predrag Vujičić**, sekratr Zavoda za školstvo. Sastanku su prisustvovali ***članovi ekspertskog tima***: **Boris Ćurković**, vođa tima; **Maja Jukić**, ključna stručnjakinja za obuku nastavnika; **Ian David Morris**, ključni stručnjak za osiguranje kvaliteta; **Ljubica Špirić**, viši kratkoročni stručnjak za razvoj kurikuluma i obuku nastavnika; **Srđan Verbić**, viši kratkoročni stručjak za STEM discipline; **Rajko Kosović**, kratkoročni stručnjak za mehanizme ocjenjivanja studenata i procjenu kvaliteta i **Bojana Živković**, menadžerka projektne kancelarije.

Sastanak je počeo u 12.30 sati pregledom rada radnih grupa za razvoj ishoda ključnih kompetencija, kao ključnog dijela Crnogorskog okvirnog programa ključnih kompetencija (aktivnost 1.1). Predstavljeni su nacrti razvijenih ishoda za svih osam ključnih kompetencija, za pet utvrđenih obrazovnih nivoa. Kroz grupni rad (radionica) izvršena je detaljna analiza, te su utvrđene smjernice za daljnji razvoj ishoda učenja. Zaključeno je da ishode ključnih kompetencija ne treba dijeliti na znanja, vještine i stavove, da ih ne treba pisati na svim kognitivnim nivoima, nego na najvišem nivou željenog postignuća za određeni nivo obrazovanja (koji definiše krovno dostignuće za određeni meta-cilj ili meta-ishod učenja i može se naknadno razložiti na konkretne ciljeve/ishode učenja na svim kognitivnim nivoima za znanja, vještine i stavove u svakom predmetu ili međupredmetnoj kombinaciji, za nastavnu temu, cjelinu ili jedinicu). Meta-ishode za nivoe obrazovanja ISCED 1, 2 i 3 treba pisati kao glagolske imenice, kako bi se ishodi ključnih kompetencija po predmetu, nastavnim cjelinama i nastavnim jedinicama, a koji proizlaze iz meta-ishoda, mogli pisati pomoću aktivnih glagola u skladu s važećom metodologijom za izradu ishoda učenja, s jednim do najviše dva glagola. Ishod treba napisati boldovano, a zatim se u zagradi mogu pisati djelovi procesa koji je definisan ishodom učenja). Takođe je istaknuto da ishodi treba da definišu koncepte, principe i procese, te ih treba formulisati što je moguće više „izvan” sadržaja predmetne discipline, odnosno „predmetnog načina razmišljanja“. (Ishodi Okvira se ne odnose na sadržaj predmetnih znanja, disciplina, oni treba da budu razumljivi i primjenljivi za nastavnike svih predmeta i za svaki nivo).

Na drugoj sesiji su **Ian Moris** i **Rajko Kosović** predstavili indikatore za praćenje integrisanosti ključnih kompetencija u školsko učenje u osnovnim i srednjim školama (aktivnost 1.2), koje su izradili savjetnici/nadzornici Zavoda za školstvo i službenici za osiguranje kvaliteta Centra za stručno obrazovanje, na seminaru održanom u Podgorici 15. i 16. januara 2020. godine. Takođe je predstavljen i dogovoreni koncept daljnjih seminara za osiguranje kvaliteta.

Drugi dan sastanka bio je posvećen izradi strateškog dokumenta kojim se treba osigurati održivost integracije ključnih kompetencija po završetku Projekta (aktivnost 1.3). **Boris Ćurković** je ukratko predstavio koncept izrade strateškog dokumenta, nakon čega je uslijedila diskusija o formi dokumenta. **Branka Kankaraš** i **Zora Bogićević** iz Ministarstva prosvjete predložile su da se u skladu s Uredbom o načinu i postupku izrade, usklađivanja i praćenja sprovođenja strateških dokumenata (Službeni list CG, br. 54/2018) i Metodologijom razvijanja politika, izrade i praćenja sprovođenja strateških dokumenata (Sektor za koordinaciju, usklađenost i praćenje sprovođenja strateških dokumenata kojima se utvrđuju javne politike - Generalni sekretarijat Vlade Crne Gore) kroz ovu aktvnost može izraziti **Program za integraciju ključnih kompetencija u obrazovni sistem Crne Gore**, kao dokument javne politike kojim se utvrđuju operativni ciljevi i aktivnosti za rješavanje određenog pitanja u određenoj društveno-ekonomskoj oblasti, koje nije obuhvaćeno strategijom iz te oblasti. Nakon toga je kroz grupni rad utvrđena dokument, uz napomenu da se struktura treba uskalditi s citiranim dokumentima (Uputstvo i Metodologija). Identifikovana su tri ključna operativna cilja:

1. Integracija ključnih kompetencija podržana je na nivou sistema;
2. Nastavnici na svim nivoima su podržani da integrišu ključne kompetencije u nastavu i učenje;
3. Svijest o važnosti integracije ključnih kompetencija podignuta je u opštoj i stručnoj javnosti.

Na sastanku su doneseni sljedeći **zaključci**:

1. Radne grupe treba da nastave rad na razvoju ishoda ključnih kompetencija za sve ključne kompetencije i obrazovne nivoe, uzimajući u obzir preporuke Projektnog tima (razvoj meta-ishoda, „udaljavanje“ od perdmetnih ishoda).
2. Inidkatori za praćenje integrisanosti ključnih kompetencija u školsko učenje u osnovnim i srednjim školama predstavljaju dobru polaznu osnovu za dalji razvoj koncepta osiguranja kvaliteta integracije ključnih kompetencija u nastavu i učenje.
3. Na idućem sastanku Projektnog tima nastaviće se rad na izradi Programa za integraciju ključnih kompetencija u obrazovni sistem Crne Gore, analizom stanja i razvojem aktivnosti prema utvrđenim operativnim ciljevima.
4. Idući sastanak Projektnog tima zakazuje se za 27. i 28. februar 2020. godine.

Sastank je završio 24. januara 2020. godine u 15.00 sati.

Izvještaj sačinio: Boris Ćurković, vođa tima i ključni ekspert za realizaciju Komponente 1